**DEDDF GWASANAETHAU CYMDEITHASOL A LLESIANT (CYMRU)**

**ASTUDIAETH ACHOS**

**Deana**

1. Dwedwch wrtha i amdanoch chi eich hun? Beth hoffech chi ei wneud? Beth ydy eich hoff bethau?

Rydw i’n 14 oed. Dw i’n hoffi dawnsio. Rydw i’n byw gyda fy mam. Dydw i ddim wedi gweld fy nhad ers pum mlynedd.

Dwedwch wrtha i am yr hyn sydd wedi digwydd.

Fe wnaeth fy mam gael strôc 18 mis yn ôl ac mae’n cael trafferth i wneud y pethau roedd hi’n arfer eu gwneud felly, mae angen fy help. Rydw i’n ei helpu hi i wisgo. Rydw i’n helpu i goginio a glanhau. Fi sy’n gwneud y smwddio i gyd nawr. Fe fydda i’n siopa ar fy ffordd adre o’r ysgol bob dydd.

Beth sy’n digwydd pan gewch chi ddiwrnod gwael? Sut mae pobl eraill yn gwybod ei bod hi’n ddiwrnod drwg arnoch chi?

Rydw i’n cael diwrnod drwg pan fydd mam wedi ypsetio. Mae’n crio llawer ers iddi hi gael y strôc. Byddwn i’n hoffi petawn i ddim yn gorfod ei helpu hi ac y byddai hi’n gallu gwneud mwy o bethau i mi. Dydw i ddim yn hoffi gweld fy mam wedi ypsetio achos mod i’n poeni amdani. Dydw i ddim yn hoffi ei gadael pan mae’n ypset sy’n golygu mod i’n colli’r ysgol weithiau.

Dychmygwch beiriant amser sy’n gallu mynd â chi i’r dyfodol. Pan fyddwch chi’n camu allan ohono rydych chi’n cael pethau yn union fel hoffech chi iddyn nhw fod. Beth fyddech chi’n ei wneud? Sut fyddai’ch diwrnod? Sut byddech chi’n teimlo? Beth fyddai wedi newid? Beth arall allai fod yn wahanol?

Byddai fy mam yn well eto a byddai’n gallu gwneud yr holl bethau roedd hi’n
arfer eu gwneud. Byddai hynny’n golygu mod i’n gallu treulio amser yn gwneud ffrindiau a mynd i glybiau.

Rydw i am i chi ddychmygu graddfa o 0-10. 10 ydy’r dyfodol rydych chi newydd ei ddychmygu a 0 ydy’r sefyllfa waetha posibl. Ar ba bwynt fyddech chi’n dweud ydych chi nawr? Beth ydych chi eisoes yn ei wneud sy’n golygu nad ydych chi wedi sgorio’r sefyllfa’n is? Sut byddai un rhif yn uwch na’ch sgôr yn edrych ac yn teimlo?

Rydw i ar 4 ar y foment. Petawn i ar 5 byddai fy mam yn crio llai.

Os na allai 10 ddigwydd drwy’r amser, pa rif ar y raddfa sy’n cynrychioli ble fyddech chi’n hapus i fod?

Hoffwn i fod ar 8 o leiaf gan y byddai hynny’n golygu na fyddai mam yn ypset. Gallwn i ei helpu hi a dyna beth rydw i’n hoffi ei wneud. Rydw i ddim yn hoffi ei bod wedi cynhyrfu.

Beth ydych chi’n dda am wneud? Beth mae’n olygu i fod yn dda am wneud hynny? Pa eiriau positif mae pobl yn eu defnyddio i’ch disgrifio?

Rydw i’n garedig. Rydw i’n barod fy nghymwynas. Rydw i’n onest. Rydw i’n dda am ddawnsio tap. Rydw i'n dda am goginio pasta a gwneud paneidiau o de.

Gyda phwy ydych chi’n hoffi bod?

Fy mam. Fy Anti Maggs. Fy ffrindiau Milly a Hattie. Y plant eraill rydw i'n eu cyfarfod mewn grŵp gofalwyr ifanc.

Pwy sydd yn eich helpu chi yn barod? Beth maen nhw’n ei wneud?

Mae fy mam yn fy helpu drwy ddweud wrtha i beth i’w wneud. Mae fy ffrindiau Milly a Hattie yn fy helpu i yn yr ysgol pan dwi'n ddryslyd oherwydd mod i wedi colli gwers. Fy ngweithiwr cynnal o’r grŵp gofalwyr ifanc byddaf yn mynychu.
Mae hi’n fy helpu i siarad am fy nheimladau ac mae’n fy helpu i feddwl am fy mhroblemau.